open-index/open-wikipedia-markdown huggingface dataset:
Triumph TR6

**TR6** oli englantilaisen Triumph Motor Companyn vuosina 1968 &ndash; 1976 valmistama kaksipaikkainen urheiluauto. Mallia valmistettiin, tuolloin osaksi British Leyland -konsernia liitetyn yhtiön tehtaalla Coventryssa, kaikkiaan 94 619 kappaletta. Näistä 86 249 autoa meni vientiin, pääasiassa Yhdysvaltoihin ja ainoastaan 8370 autoa jäi kotisaarelleen.

## Yleistä
Triumph TR6 tuotiin markkinoille mallivuodelle 1969. Mallin rakenteena oli edelleen erillisrungolle asennettu kori. TR6:n alusta perustui hyvin pitkälti aiempien TR4A / TR5 -mallien konstruktiona ja myös mallin kyljissä on vielä häivähdys edeltäjiensä muodoista. Tähän asti Triumphilla oli luotettu italialaisen designeri Giovanni Michelottin näkemyksiin, mutta nyt TR6:n modernien muotojen takana oli saksalainen Karmann.

Kokoontaittuvan vinyylikaton sijaan auto voitiin myös varustaa tehdasvalmisteisella, irrotettavalla kovakatolla. Muita valinnaisvarusteita olivat mm. taka-akselin kallistuksenvakain ja tasauspyörästön luistonesto, sekä suosituimpana ylivaihde.

Valmistushistoriansa aikana TR6 ei kokenut suuria muutoksia, mutta malli sai osakseen pientä viilausta vuosittain.

## Tekniikka
### Alusta
Etupyörien tuentana on päällekkäiset tukivarret, kallistuksenvakain ja kierrejouset, joiden sisällä teleskooppi-iskunvaimentimet. Takana pyöränripustuksena on *semi-trailing*-tukivarret ja kierrejouset. Takana heilahduksenvaimennuksesta huolehtivat vipuvarren välityksellä toimivat vaimentimet.

Ohjaus on tehostamaton hammastanko-ohjaus. Edessä levy- ja takana rumpujarrut. 

### Voimalinja
TR6:n voimanlähteenä toimi Triumphin oma, 2,5-litrainen, kuusisylinterinen OHV-rivimoottori. Yhdysvaltoihin toimitetut versiot varustettiin kahdella Strömberg tai SU-kaasuttimella, näiden mallien teho vaihtelee vuosimallista riippuen välillä 98 &ndash; 106 hv DIN. Muut, kuin US-versiot varustettiin Lucasin mekaanisella polttoaineensuihkutuksella. Näiden mallien tunnuksena on PI *(Petrol Injection)* ja niiden tehoksi ilmoitettiin 145 DIN-hevosvoimaa (150 bhp, 110 kW). Vuonna 1973 moottori sai uuden nokka-akselin, jonka myötä sen teho putosi 123 DIN-hevosvoimaan (125 bhp, 93 kW), mutta vastapainona vääntömomentti kasvoi. Muutos latisti hieman moottorin urheiluautomaista olemusta, mutta lisäsi mukavuutta arkikäytössä. 

Vaihteisto on täyssynkronoitu neliportainen manuaalivaihteisto, lisävarusteena oli saatavana Laycock de Normanville-ylivaihdeyksikkö. Aluksi ylivaihde oli käytössä välityksillä 2 &ndash; 4, mutta myöhemmissä versioissa, noin vuodesta 1973 lähtien, ylivaihde on käytettävissä ainoastaan vaihteilla 3 ja 4.

## Lähteet

## Aiheesta muualla

* Simon Cars - Triumph TR6 -kuvia
* TR6-videoita
HMS Styrbjörn (P163)

**HMS Styrbjörn** (runkonumero P163) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.

## Valmistus

Alus tilattiin Bergenistä Bergens Mekaniske Verkstederiltä. Se laskettiin vesille 15. elokuuta 1980 ja liitettiin laivastoon 15. kesäkuuta 1981.

## Palvelus
1990-luvun alussa alus modernisoitiin asentamalla siihen voimanlähteeksi kaksi 16-sylinteristä MTU-dieselmoottoria, jotka tuottivat 2&nbsp;310 kilowattia. Lisäksi alukselle asennettiin Toadfish VDS. Modernisoitu alus luokiteltiin uudeksi Kaparen-luokaksi.

Alus myytiin kesäkuussa 2008 RCI Group Limitedille.

## Lähteet

*
*

### Viitteet
Banken piirikunta

**Banken piirikunta** () on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.

Banken piirikunta rajautuu etelässä Intian Uttar Pradeshin osavaltioon. Lännessä naapurina on Bardiyan, pohjoisessa Salyanin ja idässä Dang Deukhurin piirikunta.

Banken piirikunnassa oli vuonna 2011 yhteensä 491&nbsp;313 asukasta (385&nbsp;840 as. vuonna 2001). Piirikunnan pinta-ala on 2&nbsp;337 neliökilometriä ja väestötiheys 210 as./km2. Hallinnollinen keskus on Nepalgunj, jossa asui vuoden 2011 väestönlaskennan mukaan 72&nbsp;503 henkeä. Toukokuussa 2014 perustettiin Kohalpurin kaupunki (36&nbsp;019 as., 2011).

Luonnonmaantieteellisesti piirikunta ryhmitellään yleensä osaksi Keskilännen alankovyöhykettä (Terai). Tarkemmassa jaottelussa piirikunnasta 79,1&nbsp;% voidaan luokitella alempaan trooppiseen, 20,6&nbsp;% ylempään trooppiseen ja 0,3&nbsp;% subtrooppiseen kasvillisuusvyöhykkeeseen kuuluvaksi.



## Lähteet

## Aiheesta muualla
Jajarkotin piirikunta

**Jajarkotin piirikunta** () on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.

Jajarkotin piirikunta rajautuu etelässä Salyanin ja Surkhetin, lännessä Dailekhin, pohjoisessa Kalikotin, Jumlan ja Dolpan sekä idässä Rukumin piirikuntaan.

Jajarkotin piirikunnassa asui vuonna 2011 yhteensä 171&nbsp;304 ihmistä 30&nbsp;474 kotitaloudessa (134&nbsp;868 as. vuonna 2001). Piirikunnan pinta-ala on 2&nbsp;230 neliökilometriä ja väestötiheys 77 as./km2. Vuonna 2011 piirikunnassa ei ollut kaupunkeja. Hallinnollinen keskus on Khalingan kyläkehityskomitean (12&nbsp;186 as. 2011) keskustaajama, joka tunnetaan nimellä Jarjakot (Khalanga, tai Jarjakot Khalanga). Jarjakotin piirikunnan keskustaajama sijaitsee Kathmandusta noin 325 kilometriä länsiluoteeseen. 

Jajarkot oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,393. Piirikunnassa on esiintynyt 2000-luvulla esimerkiksi koleraa. Liikkuminen piirikunnan sisällä on haastavan maaston ja huonojen tieyhteyksien takia vaikeaa, väestön tietämys sairauksien leviämisestä (myös lukutaidon aste) matala ja puhtaan juomaveden saatavuus on ollut ongelmallista.

Luonnonmaantieteellisesti piirikunta ryhmitellään yleensä osaksi Keskilännen kumpuvyöhykettä. Tarkemmassa kasvillisuusvyöhykejaottelussa käy ilmi piirikunnan monimuotoisuus: 5,9&nbsp;% voidaan luokitella ylempään trooppiseen, 37,3&nbsp;% subtrooppiseen, 34,6&nbsp;% lauhkeaan, 16,9&nbsp;% subalpiiniseen, 2,3&nbsp;% alpiiniseen ja 3,0&nbsp;% ylempään vuoristovyöhykkeeseen (nival zone) kuuluvaksi.



## Lähteet

## Aiheesta muualla

* Jarjakotin piirikunnan mineraaliesiintymistä  (mindat.org)
Trent Daavettila

**Trent Daavettila** (s. 3. syyskuuta 1984 Howell, Michigan) on yhdysvaltalainen entinen jääkiekkoilija, joka pelasi ammattilaisurallaan Pohjois-Amerikan alasarjoissa, lähinnä ECHL-liigassa. Pelipaikaltaan vasemmalta laukova, 183 senttimetriä pitkä ja 84 kilogrammaa painava Daavettila oli hyökkääjä.

## Ura
Suomalaisia sukujuuria omaava Daavettila aloitti jääkiekon suomalaissiirtolaisten perustamassa Finlandia Universityssä. Daavettila pelasi ammattilaisena ensimmäisen kerran kaudella 2008–2009 IHL-liigan Kalamazoo Wingsissä. Seuraavalla kaudella Daavettila sai peliaikaa AHL-liigassa, kun Wings lainasi häntä Adirondack Phantomsiin ja Grand Rapids Griffinsiin.

Kaudella 2012–2013 Daavettila siirtyi ECHL-liigan Colorade Eaglesiin. Uransa aikana hän pelasi lainalla AHL-joukkueissa St. John’s IceCaps, Chicago Wolvesja Lake Erie Monsters. Ammattilaisuransa hän päätti kauden 2015–2016 jälkeen. Tuolloin hän oli pelannut yhteensä 22 AHL-ottelua tehoin 2+5=7 ja 451 ECHL-ottelua tehoin 151+334=485.

## Lähteet
HMS Jägaren (P150)

**HMS Jägaren** (runkonumerot P151, P150 ja V150) oli Ruotsin laivaston partioalus, joka myöhemmin luokiteltiin yhteysalukseksi.

## Valmistus
Sen esikuvina olivat Norjan laivaston Storm-luokan tykkiveneet sekä Snögg-luokan torpedoveneet. Alus tilattiin Bergenistä Bergens Mekaniske Verkstederiltä. Se laskettiin vesille 8. kesäkuuta 1972 ja liitettiin laivastoon saman vuoden lopulla 27. marraskuuta.

## Palvelus
Vuodet 1973-1974 alus oli koeajoissa, jotka antoivat positiivisen tuloksen. Alus osoittautui käytössä yksinkertaiseksi ja kestäväksi. Tulosten seurauksena esitettiin Hugin-luokkaa tilattaessa parannuksia majoitustiloihin ja asejärjestelmiin. Alus oli 2015 edelleen palveluksessa.

## Lähteet

*
*

### Viitteet
Wesley Hoedt

**Wesley Hoedt** (s. 6. maaliskuuta 1994 Alkmaar) on alankomaalainen jalkapalloilija, joka edustaa Englannin mestaruussarjassa pelaavaa Watfordia. Vasenjalkainen Hoedt on pelipaikaltaan keskuspuolustaja.

## Ura
### Seurajoukkueura
Hoedtin kasvattajaseura on AZ Alkmaar. Hän debytoi seuran ykkösjoukkueen paidassa Eredivisiessä huhtikuussa 2014 Roda JC:tä vastaan. Avausmaalinsa hän teki saman vuoden joulukuussa Feyenoordin verkkoon. Tammikuussa 2015 selvisi, että Hoedt siirtyy kesällä 2015 Italian Serie A:n SS Lazion riveihin. Hän teki AZ:n paidassa kaksi maalia 26 pelaamassaan ottelussa.

Lazion paidassa Hoedt teki debyyttinsä syyskuussa 2015 Udinesea vastaan. Hän pelasi Laziossa kaikkiaan 65 Serie A -ottelua, joissa hän teki kaksi maalia, seitsemän Mestarien liigan ottelua ja kahdeksan Eurooppa-liigan ottelua, joissa hän teki yhden maalin.

Hoedt on sittemmin edustanut englantilaista Southamptonia, espanjalaista Celta Vigoa sekä belgialaisia Royal Antwerpia ja Anderlechtia. Hän siirtyi englantilaisseura Watfordiin tammikuussa 2023.

### Maajoukkueura
Hoedt pelasi Alankomaiden alle 20-vuotiaiden maajoukkueessa vuosina 2013–2014. Otteluita kertyi kuusi. Vuosina 2015–2016 hän pelasi neljä ottelua Alankomaiden alle 21-vuotiaiden maajoukkueessa. Vuonna 2017 hän pelasi Alankomaiden miesten maajoukkueessa kuusi maaottelua, joista viidessä täydet peliminuutit. Otteluista neljä kuului MM-kilpailujen karsintaan ja kaksi oli ystävyysotteluita.

## Lähteet
Aiko (prinsessa)

**Aiko, prinsessa Toshi** () (s. 1. joulukuuta 2001) on Japanin keisari Naruhiton ja tämän vaimon, keisarinna Masakon, ainoa lapsi sekä Japanin edellisen keisarin, Akihiton, pojantytär.

## Varhainen elämä
Aikon synnyttyä Japanissa syntyi keskustelua siitä, tulisiko Japanin kruununperimysjärjestys saattaa koskemaan myös naisia. Mikäli kruununperimysjärjestys koskisi myös naisia, Aiko olisi ollut perimysjärjestyksessä toinen, heti isänsä jälkeen. Keskustelu laantui sittemmin, kun keisariparin toiselle pojalle, Fumihitolle, syntyi vuonna 2006 poika, Hisahito.

Ollessaan alakoulussa vuonna 2010 Aiko jättäytyi hetkellisesti pois koulusta, koska joutui koulukiusaamisen kohteeksi.

## Koulutus ja edustustehtävät
Helmikuussa 2020 Aikon ilmoitettiin aloittaneen yliopisto-opinnot tokiolaisessa Gakushuin-yliopistossa pääaineenaan japanin kieli ja kirjallisuus. Samassa yliopistossa ovat opiskelleet myös Aikon isä ja isoisä.

Koska Aiko oli isänsä kruunajaisten aikana alaikäinen, hän ei saanut osallistua virallisiin tilaisuuksiin. Prinsessan täyttäessä 20 vuotta hänestä tuli virallisesti keisarillisen perheen aikuinen jäsen. Juhlallisuuksia siirrettiin kuitenkin maaliskuun puoliväliin, koska yliopiston lukukausi oli vielä käynnissä.

Prinsessan ensimmäinen virallinen edustustehtävä oli tammikuussa 2022, kun hän osallistui keisariperheen uudenvuoden juhlallisuuksiin keisariperheen virallisena edustajana. Kolme kuukautta myöhemmin Aiko piti lehdistötilaisuuden, jossa hän vastasi toimittajien kysymyksiin. Hän sanoi uuden roolinsa keisariperheen aikuisena edustajana olevan "melko tiukka". Hän myös sanoi, että hänen avioliittonsa olisi vielä kaukainen tulevaisuudensuunnitelma.

Kun keisari Naruhito piti uudenvuodenpuheensa vuonna 2023, Aiko esiintyi tämän rinnalla muiden keisarillisen perheen jäsenten, muun muassa entisen keisarin Akihiton kanssa.

## Kunnianosoituksia

*  Arvokkaan kruunun ritarikunta (Japani, 2021)

## Lähteet
Colin O’Donoghue

**Colin O’Donoghue** (s. 26. tammikuuta 1981 Drogheda, Irlanti) on irlantilainen näyttelijä, joka tunnetaan parhaiten Kapteeni Koukun roolista televisiosarjassa ''Olipa Kerran''.

## Nuoruus
Colin O'donoghue syntyi ja varttui roomalaiskatolisessa perheessä Droghedassa Louthin kreivikunnassa Irlannissa. Hänen vanhempansa ovat Con ja Mary O'donoghue. Hänellä on vanhempi veli nimeltä Allen. Hän on folk-muusikko Harry O'donoghuen serkku. Hän kävi ensin Dundalk Grammar School -koulua ja sitten The Gaiety School of Acting -koulua Dublinissa. 16-vuotiaana hän vietti kuukauden Pariisissa oppimassa ranskaa.

## Ura
O'donoghuen varhainen ura jakautui pääasiassa teatteri- ja televisiotöiden välille Irlannissa ja Isossa Britanniassa. Vuonna 2003 hän voitti Irish Film and Television Award -palkinnon kategoriassa "Best New Talent" roolistaan Normanina elokuvassa *[[Home For Christmas]]*.https://web.archive.org/web/20160608220735/http://www.colinodonoghue.com/biography.html

Vuonna 2009 hän esiintyi Baijerin herttua Philipinä ''The Tudors'' sarjan kolmannen tuotantokauden jaksossa. Esiintyminen herätti Los Angelesissa toimivan roolittajan huomion, mikä johti hänen ensimmäiseen Hollywood-elokuvarooliinsa Anthony Hopkinsin rinnalla kauhutrillerissä *[[The Rite]]*.https://www.irishcentral.com/culture/entertainment/colin-odonoghues-rite-of-passage-114192959-237599051

Vuonna 2012 O'donoghue sai Kapteeni Koukun roolin televisiosarjassa ''Olipa Kerran''.

Vuonna 2014 hänet valittiin päärooliin independent-elokuvassa *[[The Dust Storm]]*, jossa hän esitti muusikkoa nimeltä Brennan.https://www.indiegogo.com/en/projects/ryanlacen/the-dust-storm#/storyhttps://www.bustle.com/articles/41610-what-is-ouats-captain-hook-in-colin-odonoghue-has-other-roles-but-sorry-none-include-eyeliner

Vuonna 2019 hän esiintyi Netflixin antologiasarjassa ''Dolly Parton's'' ''Heartstrings'', joka perustuu Dolly Partonin kappaleisiin.https://deadline.com/2018/12/colin-odonoghue-willa-fitzgerald-among-five-cast-in-jj-sneed-episode-of-dolly-parton-netflix-anthology-1202522641/

Vuonna 2020 O'donoghue näytteli pääosaa Disney+ alkuperäissarjassa *The Right Stuff*.https://deadline.com/2019/07/the-right-stuff-colin-odonoghue-star-nat-geo-series-recasting-1202645692/

Vuosina 2003-2013 hän soitti kitaraa ja lauloi *[[The Enemies]]* -nimisessä bändissä. Hän jätti yhtyeen vuonna 2013 ''Olipa Kerran'' -sarjan kuvausten vuoksi.https://www.irishcentral.com/culture/entertainment/colin-odonoghues-rite-of-passage-114192959-237599051https://x.com/colinodonoghue1/status/335069113695211520

## Yksityiselämä
O'donoghue on ollut naimisissa vaimonsa Helenin kanssa vuodesta 2009. He tapasivat lukiossa ja ovat olleet yhdessä kahdeksantoistavuotiaasta asti. Heillä on kaksi lasta: vuonna 2013 syntynyt poika ja vuonna 2017 syntynyt tytär.

## Filmografia
### Elokuva

### Televisio

### Musiikkivideot

## Lähteet

## Aiheesta muualla

*Näyttelijän virallinen sivusto
*
*
En kommentoi

**En kommentoi** on Antti Tuiskun kymmenes studioalbumi, joka julkaistiin 22. toukokuuta 2015. Albumin on tuottanut Jurek. Tuisku on kertonut albumin pääteeman olevan ”itsensä kunnioittaminen, oman arvon tunteminen ja se, ettei välitä siitä, mitä muut ajattelevat”. Albumi nousi ensimmäisellä listaviikollaan suoraan Suomen virallisen albumilistan ensimmäiselle sijalle. Albumi pysyi Suomen virallisella albumilistalla yhtäjaksoisesti yli kolme vuotta. Listan sijalla 1 se oli yhdeksän viikkoa.

Albumi on myynyt platinaa syksyllä 2015. Toukokuussa 2016 albumi ylitti tuplaplatinarajan.

Albumin julkaisuviikolla Spotifyssa julkaistiin päivittäin ennakkoon albumin kappaleita. Samalla viikolla *En kommentoi* oli myös YleX:n viikon albumina.

Albumin ensimmäinen single ”Peto on irti” julkaistiin 20. helmikuuta 2015. Toinen single ”Blaablaa (En kuule sanaakaan)” julkaistiin 10. huhtikuuta 2015. Singleinä on julkaistu myös kappaleet ”Keinutaan” ja ”Hiton pelkuri”.

Vuonna 2016 *En kommentoi* palkittiin Vuoden albumin ja Vuoden pop Emma-palkinnoilla.

## Kappaleet

## Arvostelut
* Helsingin Sanomat: 
* Keskisuomalainen: 
* Rumba: 7.2/10
* Soundi: 

## Deluxe-versio

Albumista julkaistiin 22. huhtikuuta 2016 uusi Deluxe-versio, jolla on mukana kolme uutta kappaletta. Huhtikuussa 2016 se julkaistiin CD-levynä ja digitaalisesti ladattavana, 13. toukokuuta 2016 myös vinyylinä.

Kaksi kolmesta uudesta kappaleesta on julkaistu singlenä. Ensimmäinen, ”Party (papiidipaadi)”, julkaistiin 15. joulukuuta 2015. Kappale nousi sekä single- että latauslistan ensimmäiseksi. Myös 26. helmikuuta 2016 singlenä julkaistu ”Pyydä multa anteeks kuunnolla” on menestynyt hyvin sijoittuen single- ja latauslistan toiseksi.

### Kappaleet

## Lähteet
Laurens Vanthoor

**Laurens Vanthoor** (s. 8. toukokuuta 1991 Hasselt) on belgialainen moottoriurheilija. Hän asuu Saksassa, Waiblingenissa lähellä Stuttgartia. Nykyään hän kilpailee Porschella IMSA SportsCar Championship -sarjassa. Hänen nuorempi veljensä Dries Vanthoor on myös moottoriurheilija.

## Ura
Vanthoor aloitti uransa Karting-luokissa voittaen vuonna 2005 Belgian ICA-Junior ja Ranskan Junior -luokkien mestaruudet. Vuonna 2008 Vanthoor siirtyi Saksan Formula 3 -sarjaan jossa hän saavutti kaksi voittoa, kolme paalupaikkaa ja yhdeksän palkintosijaa sijoittuen sarjan loppupisteissä neljänneksi. Samana vuonna hän sijoittui Macaon Grand Prix -kilpailussa kuudenneksi. Vuonna 2009 Vanthoor jatkoi Saksan F3 -sarjassa ja voitti mestaruuden saavuttaen kauden aikana 11 voittoa, 11 paalupaikkaa ja 15 palkintosijaa. Vuonna 2010 Vanthoor siirtyi Formula 3 Euroseries -sarjaan saavuttaen neljä palkintosijaa sijoittuen sarjan kuudenneksi. Vuonna 2011 Vanthoor jatkoi sarjassa sijoittuen jälleen kuudenneksi.

Vuonna 2012 Vanthoor siirtyi kestävyysautoihin ja ajoi FIA GT1 World Championship -sarjassa voittaen kolme kilpailua sijoittuen sarjan neljänneksi. Samana vuonna hän ajoi kuusi kilpailua Blancpain Endurance Series -sarjassa sijoittuen sarjan viidenneksi. Vuonna 2013 Vanthoor voitti FIA GT Series -sarjan mestaruuden yhdessä Stéphane Ortellin kanssa. Vuonna 2014 Vanthoor jatkoi uudelleen nimetyssä Blancpain Sprint Series -sarjassa sijoittuen sarjan neljänneksi. Samana vuonna hän voitti Blancpain Endurance Series -sarjan mestaruuden.

Vanthoor on kilpaillut myös Stock Car Brasil -sarjassa. Vuonna 2014 Vanthoorin autokunta voitti Span 24 tunnin ajon yhdessä René Rastin ja Markus Winkelhockin kanssa. Vuonna 2015 Vanthoor oli mukana myös voittamassa Nürburgringin 24 tunnin ajoa. Samana vuonna hän osallistui ensi kertaa Le Mansin 24 tunnin ajoon.

Vanthoor siirtyi Audilta Porschen tehdaskuljettajaksi vuonna 2017. Tämän jälkeen hän ajanut muun muassa FIA World Endurance Championship, Intercontinental GT Challenge ja DTM-sarjoissa.

## Lähteet
Bardiyan piirikunta

**Bardiyan piirikunta** (; myös muodossa Bardia) on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.

Bardiyan piirikunta rajautuu etelässä Intian Uttar Pradeshin osavaltioon. Lännessä naapurina on Kailalin, pohjoisessa Surkhetin sekä idässä Salyanin ja Banken piirikunta.

Bardiyan piirikunnan väkiluku oli vuonna 2011 yhteensä 426&nbsp;576 (382&nbsp;649 as. vuonna 2001). Piirikunnan pinta-ala on 2&nbsp;025 neliökilometriä ja väestötiheys 211 as./km2. Hallinnollinen keskus on Gulariya (myös muodossa Gularia, 55&nbsp;747 as. 2011). Toukokuussa 2014 muodostettiin piirikuntaan Rajapurin, joulukuussa samana vuonna Bansgadhin ja Sanoshree-Taratalin kaupungit.

Seudun nähtävyyksiin kuuluu piirikunnan pohjoisosissa sijaitseva Bardian kansallispuisto. Luonnonmaantieteellisesti piirikunta ryhmitellään yleensä osaksi Keskilännen alankovyöhykettä eli Teraita. Tarkemmassa jaottelussa 71,4&nbsp;% piirikunnasta voidaan luokitella alempaan trooppiseen, 22,6&nbsp;% ylempään trooppiseen ja  2,7&nbsp;% subtrooppiseen kasvillisuusvyöhykkeeseen kuuluvaksi.
 

Baglamukhi temple with Gulariya skyline at the background.JPG|Baglamukhin temppeli Gulariyassa.
Bardia National Park1.JPG|Portti kansallispuiston alueelle.
Bhrikuti.jpg|Leopardinaaras Bardian kansallispuistossa.


## Lähteet

## Aiheesta muualla
1984 (täsmennyssivu)

**1984** voi tarkoittaa ainakin seuraavia:

* vuosi 1984
* *[[Vuonna 1984|1984]]* tai *Vuonna 1984* (engl. *Nineteen Eighty-Four*), George Orwellin romaani
* *[[1984 (vuoden 1956 elokuva)|1984]]*, Orwellin romaanin elokuvasovitus vuodelta 1956
* *[[1984 (vuoden 1984 elokuva)|1984]]*, Orwellin romaanin elokuvasovitus vuodelta 1984
* *[[1984 (vuoden 2023 elokuva)|1984]]*, suomalainen elokuva vuodelta 2023
* *[[1984 (albumi)|1984]]*, Van Halen -yhtyeen albumi vuodelta 1984.
Alberth Elis

**Alberth Josué Elis Martínez** (s. 12. helmikuuta 1996 San Pedro Sula) on hondurasilainen jalkapalloilija, joka edustaa kotimaansa pääsarjassa pelaavaa CD Olimpiaa. Pelipaikaltaan Elis on hyökkääjä. Hän kuuluu myös Hondurasin jalkapallomaajoukkueeseen.

## Ura
### Seurajoukkueura
Elis on CD Olimpian kasvatti. Hän debytoi seuran paidassa Hondurasin liigassa kaudella 2013-2014 pelaten yhdeksän ottelua tekemättä maaleja. Hän voitti tuolla kaudella myös liigan Clausura-mestaruuden. Kaudella 2014-2015 Elis on onnistunut maalinteossa kuudesti 18 ottelussa. Englannin valioliigan Everton on kiinnostunut Elisistä.

### Maajoukkueura
Elis kuului Hondurasin joukkueeseen vuoden 2013 alle 17-vuotiaiden MM-kilpailuissa, joissa hän pelasi neljässä ottelussa. Alle 20-vuotiaiden maajoukkueessa hän on pelannut vuodesta 2015 lähtien. Hondurasin jalkapallomaajoukkueessa Elis teki debyyttinsä jo lokakuussa 2014 ystävyysottelussa Meksikoa vastaan.

## Lähteet
Angel si ti

**Angel si ti** (, ) on Miroslav Kostadinovin esittämä kappale, jolla hän edusti Bulgariaa vuoden 2010 Eurovision laulukilpailussa Norjassa. Kappaleen on säveltänyt Miroslav Kostadinov eli Miro itse. Sen kesto on tasan kolme minuuttia.

Angel si ti kilpaili ensimmäisessä semifinaalissa, josta se sai vain 19 pistettä ollen 15:s. eikä selviytynyt finaaliin. Kappale lauletaan pääosin bulgarian kielellä, mutta osa siitä lauletaan englanniksi.

## Lähteet
Dailekhin piirikunta

**Dailekhin piirikunta** () on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.

Dailekhin piirikunta rajautuu idässä Jajarkotin, etelässä Surkhetin, lännessä Achhamin ja pohjoisessa Kalikotin piirikuntaan.,

Vuonna 2011 Dailekhin piirikunnan väkiluku oli 261&nbsp;770 (225&nbsp;201 as. vuonna 2001). Piirikunnan pinta-ala on 1&nbsp;502 neliökilometriä ja väestötiheys 174 as./km2. Vuonna 2011 piirikunnassa oli vain yksi kaupunki, Narayan (21&nbsp;110 as), joka toimi myös piirikunnan hallinnollisena keskuksena. Narayanin keskustaajamasta käytetään joissain yhteyksissä nimitystä DailekhBazaar. Toukokuussa 2014 piirikuntaan muodostettiin hallinnollisesti kaupunki nimeltä Dullu yhdistämällä aiempaan Dullun kyläsuunnittelukomitean alueeseen (4&nbsp;178 as., 2011) muita kyläkomiteoita.

Luonnonmaantieteellisesti piirikunta ryhmitellään yleensä osaksi Nepalin Keskilännen kumpuvyöhykettä. Tarkemmassa kasvillisuusvyöhykejaottelussa piirikunnan monimuotoisuus paljastuu: 16,7&nbsp;% voidaan luokitella ylempään trooppiseen, 64,5&nbsp;% subtrooppiseen, 16,1&nbsp;% lauhkeaan, 2,3&nbsp;% subalpiiniseen, 0,0&nbsp;% (eli hieman) alpiiniseen kasvillisuusvyöhykkeeseen ja 0,5&nbsp;% vesistöihin kuuluvaksi.
 

Dailekh Nepal1.JPG|Ilmakuva: maisemaa Dailekhin piirikunnassa.
Bhuti ka baais dewal.jpg|


## Lähteet

## Aiheesta muualla
HMS Norrköping (T131)

**HMS Norrköping** (runkonumerot T131 ja R131) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.

## Valmistus

Alus tilattiin Karlskronan laivastontelakalta. Se laskettiin vesille 16. marraskuuta 1972 ja liitettiin laivastoon 11. toukokuuta 1973.

## Palvelus
Alus poistettiin palveluksesta 1. syyskuuta 2005.

## Lähteet

*
*

### Viitteet
Tyra Lundgren

**Tyra Lundgren** (9. tammikuuta 1897 Tukholma − 20. marraskuuta 1979) oli ruotsalainen kuvanveistäjä, keramiikkataiteilija, lasitaiteilija ja kuvanveistäjä. 

Lundgren opiskeli Tukholman Konstfack-taideteollisuuskoulussa vuosina 1914–1918 ja Kuninkaallisessa taidekorkeakoulussa 1918–1922. Sen jälkeen hän asui ja työskenteli Italiassa ja Ranskassa vuoteen 1940 asti. 

Ulkomailta käsin Lundgren loi käyttökeramiikkaa Lidköpings porslinsfabrikille, S:t Eriks Lervarufabrikerille, Rörstrandille ja Arabialle. Ruotsiin palattuaan hän työskenteli Gustavsbergin posliinitehtaassa vuosina 1940–1950. Lasitaidetta hän loi Reijmyre-, Kosta- ja Riihimäki-tuotemerkeille.

Kuvanveistäjänä Lundgren loi runsaasti pronssiveistoksia Tukholmaan ja muualle Ruotsiin.

## Lähteet
* bukowskis.com: Tyra Lundgren (1897-1979)
Edificio España

**Edificio España** () on 1950-luvulla rakennettu pilvenpiirtäjä Madridissa, Espanjassa. Kiinalaisen miljardöörin Wang Jianlingin ostamaan rakennukseen on tarkoitus remontoida loistohotelli ja kauppakeskus.

## Lähteet

## Aiheesta muualla
Surkhetin piirikunta

**Surkhetin piirikunta** () on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.

Vuonna 2011 Surkhetin piirikunnan väkiluku oli 350&nbsp;804 (288&nbsp;527 as. vuonna 2001). Piirikunnan pinta-ala on 2&nbsp;451 neliökilometriä ja väestötiheys 143 as./km2. Hallinnollinen keskus on Birendranagar (47&nbsp;914 as. 2011), joka oli 2011 piirikunnan ainoa kaupunki. Joulukuussa 2014 muodostettiin piirikuntaan uusi Bheri Ganga -niminen kaupunki.

Surkhetin piirikunta rajautuu pohjoisessa Achhamin, Dailekhin ja Jajarkotin, idässä Salyanin, etelässä Bardiyan sekä lännessä  Kailalin ja Dotin piirikuntaan.

Luonnonmaantieteellisesti piirikunta ryhmitellään yleensä osaksi Keskilännen kumpuvyöhykettä. Tarkemmassa kasvillisuusvyöhykejaottelussa piirikunnasta 2,2&nbsp;% voidaan luokitella alempaan trooppiseen, 61,9&nbsp;% ylempään trooppiseen, 32,8&nbsp;% subtrooppiseen ja 1,3&nbsp;% lauhkeaan kasvillisuusvyöhykkeeseen sekä 1,9&nbsp;% vesistöihin kuuluvaksi.
 



## Lähteet

## Aiheesta muualla
Ristikankaan hautausmaa

**Ristikankaan hautausmaa** on Kemin Ristikankaalla sijaitseva yksityinen Vapaa-ajattelijoiden ylläpitämä hautausmaa. Hautausmaa sijaitsee Perta-aapantien varressa noin neljän kilometrin päässä kaupungin keskustasta Ristikankaan kaupunginosassa. 

Hautausmaa otettiin käyttöön 1941 ja ensimmäinen haudattu vainaja oli sotilas, jonka haudan paikka ei ole tiedossa. Vuonna 1942 tapahtui seuraava hautaus, kun Eva Järnfors (1903-1941) saatettiin haudan lepoon. Myös Kemin veritorstaina elokuussa 1949 kuolleet Anni Kontiokangas ja Felix Pietilä on haudattu alueelle.

Alueella on myös muistolehtoalue ja Uurnalehto vainajien tuhkia varten. 

## Lähteet
Ignaty Novikov

**Ignaty Trofimovitš Novikov** (ven. Игнатий Трофимович Новиков), (2. tammikuuta 1907, jul. 20. joulukuuta 1906 Dniprodzeržynsk, Venäjän keisarikunta - 25. joulukuuta 1993 Moskova, Neuvostoliitto ) oli neuvostoliittolainen varapääministeri, pitkäaikainen rakentamisesta vastaava ministeri ja Moskovan olympialaisten järjestelytoimikunnan puheenjohtaja.

Ignaty Novikov työskenteli metallityöläisenä (seppä, mekaaniikko, koneistaja) vuosina 1919-1927 ja sen jälkeen teknisenä suunnittelijana vuosina 1927-1931. Seuraavina kahtena vuotena hän opiskeli Dniprodzeržynskin metallurgiainstituutissa.

Vuodesta 1932 lähtien Novikov toimi johtotehtävissä Saratovin alueella. Vuodesta 1943 lähtien hän siirtyi Moskovaan vesivoimaloista vastaavan ministeriön palvelukseen. Vuodesta 1958 alkaen hän toimi neuvostohallituksen ministerinä vastuualueenaan energiantuotanto ja sähköistys. Vuodesta 1962 hän toimi varapääministerinä vastuualueenaan Neuvostoliiton rakentamisen valtionkomitea. Hän toimi Brežnevin ajan ministerineuvostossa. Novikov joutui luopumaan ministeritehtävistään Brežnevin seuraajan Juri Andropovin valtakautena vuonna 1983 osaksi syyllistettynä Neuvostoliiton huonosta rakentamisen laadusta., 

Ignaty Novikov toimi vuoden 1980 Moskovan kesäolympialaisten järjestelytoimikunnan puheenjohtajana vuosina 1975-1980.
 
## Lähteet

## Asiasta muualla
* Ignaty Trofimovitš Novikov
Torriglia

**Torriglia** on kunta Pohjois-Italiassa olevassa Genovan metropolikaupungissa Ligurian alueella. Kunta on tullut tunnetuksi siellä tehdyistä useista Ufo-havainnoista. Niitä tehtiin varsinkin 1970-luvulla. Torrigliassa järjestetään yhä alan harrastajien tapaamisia. 

## Nähtävyyksiä
Torrigliassa on keskiaikaisen linnan rauniot. Linna rakennettiin korkealle paikalle lähelle kylää, ja sieltä on näkymät koko ympäröivään laaksoon. Linna on ollut Malaspinan, Fieschin ja Dorian sukujen hallinnassa. Sen todennäköisesti tuhosivat Ranskan armeijan joukot noin vuonna 1822. Vuonna 1898 rauniot julistettiin kansalliseksi muistomerkiksi. 

## Lähteet
Metoksifluraani

**Metoksifluraani**, *Penthrane* (2,2-dikloori-1,1-difluori-1-metoksietaani) on eräs lääketieteellisissä nukutuksissa käytetty kaasu, anestesia-aine. Se on halogenoitu eetteri ja voimakas anesteetti 0,3–0,8&nbsp;% pitoisuuksilla ja sitä on käytetty halotaanin tavoin, muttei sen tavoin sisällä bromia. Aine on otettu käyttöön Suomessa 1970-luvulle tultaessa. Tässä käytössä se on korvannut niin sanottuja eetterinukutuksia, jotka aiheuttivat usein potilaalle pahoinvointia tämän herätessä.

Metoksifluraani ei reagoidu valon, kosteuden taikka emästen vaikutuksesta. Tämän vuoksi sitä voitiin käyttää niin kutsutuissa suljetuissa *to and fro* -hengitysjärjestelmissä, koska tiivistynyt kosteus ei aineen toimintaan taikka koostumukseen vaikuttanut. Sen sijaan siihen vaikuttavat metallit, kumi ja jotkin muovilaadut. *Penthrane*a voitiin annostella myös valmistajansa *Abbott*in kertakäyttöisellä annostelevalla nukutusmaskilla, kauppanimeltään se oli *Analgizer*.

Metoksifluraani on normaaliolosuhteissa palavaa, olomuodoltaan väritöntä nestettä. Sillä on kuvattu olevan hedelmäinen aromi eli ominaistuoksu. Sen kemiallinen kaava on C3H4Cl2F2O. Metoksifluraanin moolimassa on 164,97&nbsp;g/mol, sulamispiste −35&nbsp;°C, kiehumispiste 105&nbsp;°C, suhteellinen tiheys 1,42&nbsp;g/cm3 (vesi = 1,0&nbsp;g/cm3), leimahduspiste 63&nbsp;°C ja CAS-numero 76-38-0. Yhdiste liukenee veteen 2,83&nbsp;g/100ml 37&nbsp;°C:n lämpötilassa.

## Lähteet
* Halldin, Matts: *Nukutus ja puudutus*. Suom. Jorma T. Airaksinen & Martti Hakonen. S. 174–175. Helsinki WSOY, SHKS, 1971

### Viitteet

## Aiheesta muualla
*
*PubChem: Methoxyflurane 
*Human Metabolome Database: Methoxyflurane 
*DrugBank: Methoxyflurane 
*Toxin and Toxin Target Database (T3DB): Methoxyflurane 
*Kyoto Encyclopedia of Genes and Genomes (KEGG): Methoxyflurane 
*ChemBlink: 2,2-Dichloro-1,1-Difluoroethyl Methyl Ether
Kukonkivi

**Kukonkivi**-nimisiä siirtolohkareita löytyy Suomesta ainakin seuraavista paikoista:

* Mouhijärven Kitolankulmalla olevan Kukonkiven kerrotaan saaneen nimensä, kun lähellä olleella maatilalla syttyi tulipalo, ja kukko lensi palavasta rakennuksesta kivelle laulamaan.

* Kulovedellä lähellä Suoniemen kirkkoa sijaitseva Kukonkivi sai nimensä David Skogmanin 1861 talteenmerkitsemän tarinan mukaan näin: *"Kerran lensi kukko likikylästä tälle kivelle laulaan. Kivi riemastui niin kukon lauluun että rupesi hyöritteleen ja käänteleen itseänsä ja kääntyy vieläkin joka kerta kun kuulee kukon äänen."*.

* Lempäälän Kuljussa sijaitsevalle Kukonkivelle kerrotaan Kuokkalan Hakkarissa ollutta tulipaloa paenneen kukon laskeutuneen väsyneenä lepäämään. Kukon mukana ollut kana jaksoi lentää hieman kauemmaksi ja laskeutui toiselle suurelle kivelle, jota alettiin kutsua *Kanankiveksi*. Kana potkaisi kertoman mukaan Kanankiveä niin, että siitä irtosi kappale. Kanankivi on sittemmin hävinnyt, mutta Kukonkivi on yhä jäljellä.

## Lähteet

## Aiheesta muualla
* Mouhijärven Kukonkivi Karttapaikalla
* Kuloveden Kukonkivi Karttapaikalla
* Lempäälän Kuljun Kukonkivi Google Streetview:ssä
Proton-M

**Proton-M** (GRAU-indeksi 8K82M tai 8K82KM) on venäläinen kantoraketti. Se pohjautuu neuvostoliittolaiseen Proton-kantorakettiin.

Rakettia rakentaa Hrunitšev ja se laukaistaan Baikonurin kosmodromista. 

Ensimmäinen Proton-M laukaisu suoritettiin 7. huhtikuuta 2001. Vuoteen toukokuuhun 2015 mennessä rakettia on laukaistu noin 100 kertaa, joista 10 on epäonnistunut. 7. heinäkuuta 2007 laukaistiin ensimmäinen Proton-M Enhanced.

Raketissa on kolme vaihetta. Lisäksi tarpeen mukaan käytetään neljättä vaihetta. Näitä ovat Briz-M ja Blok-D-sarja. Kaikkien kolmen ensimmäisen rakettivaiheen ajo-aineena on myrkyllinen epäsymmetrinen dimetyylihydtratsiini (UDMH) ja typpitetraoksidi.
Nelikopteri

**Nelikopteri** (myös **quadkopteri** tai **quadrokopteri**, ) on neljällä vaakasuoralla pyörivällä roottorilla varustettu multikopteri. Suurin osa multikoptereista on nelikoptereita. Nelikoptereiden roottoreista kaksi pyörii myötäpäivään ja kaksi vastapäivään. Kuluttajille myytävät nelikopterit ovat malliltaan X-kirjaimen muotoisia, mutta kilpailuissa käytetään usein nopeampia H-kirjaimen muotoisia malleja. Kauko-ohjattavat nelikopterit ovat yleistyneet 2010-luvun alussa.

## Lähteet

## Aiheesta muualla
Sestri Levante

**Sestri Levante** on kunta Pohjois-Italiassa olevassa Genovan metropolikaupungissa Ligurian alueella. Se sijaitsee Rivieran rannikolla. Sestri Levanten keskustan edustalla oleva pieni niemi jakaa kaupungin rannan kahdeksi erilliseksi rannaksi, joista läntinen on *Baia delle Favole* ja itäinen *Baia del Silenzio*.

## Lähteet
Skeletal Family

**Skeletal Family** on englantilainen goottirockyhtye, joka on perustettu Keigleyssä, West Yorkshiressa joulukuussa 1982. Bändi perustettiin ryhmän The Elements jäljelle jääneistä jäsenistä. Bändi otti nimekseen *Davied Bowie*n biisin nimen "Chant of the Ever Circling Skeletal Family" albumilta Diamond Dogs. 

## Kokoonpano
### Nykyiset jäsenet
* Stan Greenwood – kitara (1982–1986, 2002–2009, 2012–)
* Roger "Trotwood" Nowell – basso (1982–1986, 2002–2009, 2012–)
* Anne-Marie Hurst – laulu (1982–1985, 2002, 2012–)
* Adrian Osadzenko – rummut (2012–)

### Entiset jäsenet
* Ian "Karl Heinz" Taylor – koskettimet/saksofoni (1982–1983, 2002–2009)
* Steve Crane – rummut (1982–1983)
* Howard Daniels – rummut (1983)
* Martin Henderson – rummut (1983–1985, 2002–2009)
* Richard "Dik" Hawkins – rummut (1985)
* Kevin Hunter – rummut (1985–1986)
* John Clarke – guitar (1985–1986)
* Katrina Phillips – laulu (1985–1986, 2002)
* Claire Bannister – lulu (2002–2009)
* Johnny Lorrimer – basso (2009)
* Owen Richards – kitara (2012)

## Studioalbumit
* Burning Oil (1984)
* Futile Combat (1985)
* Sakura (2005)
* Songs of Love, Hope & Despair (2009)

## Lähteet
http://www.skeletalfamily.com
Nawalparasin piirikunta

**Nawalparasin piirikunta** () on yksi Nepalin 75 piirikunnasta. Se sijaitsee Nepalin Läntisen kehitysalueen Lumbinin vyöhykkeellä.

Nawalparasin piirikunta rajautuu etelässä Intian Uttar Pradeshin ja Biharin osavaltioihin. Nepalissa naapuripiirikuntia ovat Rupandehi ja Palpa lännessä, Tanahu pohjoisessa ja Chitawan idässä.   

Vuonna 2011 Nawalparasin piirikunnan väkiluku oli 643&nbsp;508 ihmistä (562&nbsp;870 as. vuonna 2001). Piirikunnan pinta-ala on  2&nbsp;162 neliökilometriä ja väestötiheys 298 as./km2. Vuonna 2011 ainoa kaupunki ja hallinnollinen keskus oli Ramgram (25&nbsp;990 as.), sen keskustaajama tunnetaan myös nimellä Parasi.  Toukokuussa 2014 piirikuntaan muodostettiin useita uusia kaupunkeja: Bardaghat, Devchuli, Gaidakot, Kawasoti, Sainamina ja Sunawal.

Luonnonmaantieteellisesti piirikunta ryhmitellään yleensä osaksi Nepalin Läntistä alankovyöhykettä, Teraita. Tarkemmassa kasvillisuusvyöhykejaottelussa piirikunnasta 56,2&nbsp;% voidaan luokitella alempaan trooppiseen, 34,9&nbsp;% ylempään trooppiseen, 5,7&nbsp;% subtrooppiseen kasvillisuusvyöhykkeeseen sekä 3,3&nbsp;% vesistöiksi. 

Nepalin vuoden 2015 maanjäristyksen seurauksena piirikunnassa syntyi merkittäviä järistystuhoja; muun muassa kymmeniä rakennuksia tuhoutui.



## Lähteet
Sakeus Iihuhua

**Nangombe Sakeus Iihuhua** (n. 1885 Omapale, Ondonga, Ambomaa, Saksan Lounais-Afrikka — 22. kesäkuuta 1976) oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki Oniipassa Ambomaalla papiksi 27. syyskuuta 1925 Tampereen piispan antamalla valtuutuksella. Samalla kerralla vihittiin myös Sakeuksen veli Obadja Iihuhua papiksi.

Iihuhuan kastoi Oniipassa Frans Hannula vuonna 1902. Iihuhua kävi koulua Oniipassa vuosina 1906–1907 ja Onayenassa vuosina 1908–1912 sekä Oniipan ammattikoulussa vuonna 1913–1916. Hän opiskeli Oniipan pappisseminaarissa vuosina 1922–1925 ja hänet vihittiin papiksi vuonna 1925.

Iihuhua oli jo ennen papiksi vihkimistään merkittävä henkilö Ombalantussa. Hän oli toiminut siellä opettajana vuosina 1917–1921. Ombadjan kuningas Angolasta lähetti näkemänsä unen perusteella miehen Iihuhuan puheille saadakseen opettajan valtakuntaansa. Sellaista ei sinne kuitenkaan tuolloin saatu.

Iihuhuan pappisvihkimystä ennen oli Suomen Lähetysseuran pappi Okahaosta käynyt toimittamassa kirkolliset palvelut Ombalantussa. Tultuaan vihityksi papiksi Iihuhua toimi Ombalantussa aluksi pastori Heikki Saaren alaisuudessa.

Iihuhua toimi sittemmin kotiseutunsa pappina, ja vaikka hän ei 1950-luvun lopussa enää ollutkaan aktiivisesti mukana kirkon toiminnassa, tultuaan jo liian vanhaksi. Hän oli kuitenkin vielä “seurakuntansa vahvana tukipylväänä”. Hän oli “korkeasta iästään huolimatta säilynyt henkisesti harvinaisen virkeänä ja paloi halusta palvella edelleenkin evankeliumin asiaa”, kirjoittaa hänestä Elias Pentti vuonna 1958.

Sakeus Iihuhuan peruskoulu Omusatin alueella on nimetty hänen mukaansa.

## Lähteet
*
*
*

### Viitteet
Rupandehin piirikunta

**Rupandehin piirikunta** () on yksi Nepalin 75 piirikunnasta. Se sijaitsee Nepalin Läntisen kehitysalueen Lumbinin vyöhykkeellä.

Rupandehin piirikunta rajautuu etelässä Intian Uttar Pradeshin osavaltioon. Nepalissa naapuripiirikuntia ovat Kapilbastu lännessä, Argakhachi ja Palpa pohjoisessa sekä Nawalparasi idässä.   

Vuonna 2011 Rupandehin piirikunnan väkiluku oli 880&nbsp;196 ihmistä (708&nbsp;419 as. vuonna 2001). Piirikunta on Nepalin väkirikkaimpia. Piirikunnan pinta-ala on 1&nbsp;360 neliökilometriä ja väestötiheys 647 as./km2. Hallinnollinen keskus on Siddharthanagar (63&nbsp;483 as. 2011); sitä väkirikkaampi kaupunki piirikunnassa on Butwal (118&nbsp;462 as., 2011). Toukokuussa 2014 piirikuntaan muodostettiin kolme uutta kaupunkia: Devdaha, Lumbini Sanskriti ja Tillotama.

Luonnonmaantieteellisesti piirikunta ryhmitellään yleensä osaksi Nepalin Läntistä alankovyöhykettä, Teraita. Tarkemmassa jaottelussa piirikunnasta 89,3&nbsp;% voidaan luokitella alempaan trooppiseen, 19,5&nbsp;% ylempään trooppiseen ja 0,2&nbsp;% subtrooppiseen kasvillisuusvyöhykkeeseen. 



Nepalin vuoden 2015 maanjäristyksen seurauksena piirikunnassa syntyi jonkin verran järistystuhoja; muun muassa kymmeniä rakennuksia tuhoutui.
## Lähteet

## Aiheesta muualla

* Rupandehi District: Overview  (ddcrupandehi.gov.np)
Palpan piirikunta

**Palpan piirikunta** () on yksi Nepalin 75 piirikunnasta. Se sijaitsee Nepalin Läntisen kehitysalueen Lumbinin vyöhykkeellä.

Palpan piirikunnan naapureita ovat etelässä Nawalparasi ja Rupandehi, lännessä Arghakhanchi, pohjoisessa Gulmi, Syangja ja Tanahu sekä idässä Chitawan.   

Vuonna 2011 Palpan piirikunnan väkiluku oli 261&nbsp;180 (268&nbsp;558 as. vuonna 2001). Piirikunnan pinta-ala on 1&nbsp;373 neliökilometriä ja väestötiheys 190 as./km2. Hallinnollinen keskus on Tansen (29&nbsp;095 as. 2011); se oli piirikunnan ainoa kaupunki vielä vuonna 2011. Toukokuussa 2014 piirikuntaan muodostettiin uusi kaupunki: Rampur.

Luonnonmaantieteellisesti piirikunta ryhmitellään yleensä osaksi Nepalin Läntistä kumpuvyöhykettä. Tarkemmassa kasvillisuusvyöhykejaottelussa piirikunnasta 0,3&nbsp;% voidaan luokitella alempaan trooppiseen, 51,3&nbsp;% ylempään trooppiseen ja 47,3&nbsp;% subtrooppiseen vyöhykkeeseen ja 1,0&nbsp;% vesistöihin kuuluvaksi.

Nepalin vuoden 2015 maanjäristyksen seurauksena piirikunnassa syntyi merkittäviä järistystuhoja; muun muassa suuruusluokkaa 1&nbsp;000–10&nbsp;000 rakennusta tuhoutui tai vaurioitui piirikunnassa.


Tansen0456.JPG|Tansen, piirikuntakeskus.
Tansen0447.JPG|Tansen.
Tansen0451.JPG|Tansen.
Palpa12.JPG|Asutusta piirikunnassa.
Palpa8.JPG|Asutusta, peltoja, metsää.
Argali Palpa3.jpg|
Kaligandaki via Argali.jpg|
Rani Mahal,Palpa.jpg|Rana-palatsi, Ranighat.
A view of Dhaulagiri from Satpokharee villy.JPG|Näkymä kohti Dhaulagiriä. 

## Lähteet

## Aiheesta muualla
Muuramenharju

**Muuramenharju** eli **Muuratharju** on Sisä-Suomen reunamuodostuman osa Muuramessa Päijänteen ja Muuratjärven välissä Muuramen kirkonkylän eteläpuolella. Muuramenharjun luonnonsuojelualueelta näkee sekä Päijänteelle että Muuratjärvelle. Muuramenharjun molemmilla rinteillä on hyvin kehittyneitä muinaisrantoja.

Muuramenharju on myös yksi Muuramen virallisista tilastoalueista, joka kattaa Muuratjärven ja valtatien 9 välisen alueen Velkapohjan eteläpuolelta. Vuoden 2020 lopussa tilastoalueella oli vain kuusi asukasta.

## Lähteet
Simson Shituwa

**Simson Tetinge Haivela Shituwa** (n. 1871 Oilambo, Oukwanyama, Portugalin Länsi-Afrikka — 30. tammikuuta 1969) oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki 27. syyskuuta 1925 Oniipassa Ambomaalla papiksi Tampereen piispan antamalla valtuutuksella.

Shituwa syntyi noin vuonna 1871 Shituwa shaHaivelan ja Namutenyan poikana. Hänet kastoivat saksalaiset lähetyssaarnaajat 16. maaliskuuta 1902. Hän kävi Oniipan pappisseminaarin vuosina 1922–1925.

Hän työskenteli Endolassa vuosina 1925–1940 ja 1945–1969 ja Eenhanassa vuosina 1941–1944.

Shituwa oli paikallinen suurmies, jonka kanssa monet valkoiset Lounais-Afrikan hallitusmiehet usein neuvottelivat. Hän näyttäisi kääntyneen kristityksi Ondjivassa Reinin Lähetysseuran toiminnan tuloksena.

Shituwa oli raajarikko, mutta sellaisenakin hänen sanotaan olleen ”voimakkaampi kuin muinoinen kaimansa. Tällä Simsonilla ei ollut voima hiuksissa eikä lihaksissa, vaan sydämessä, jossa Jumala asui.”

Kun saksalaiset joutuivat vuonna 1916 jättämään lähetysasemansa Angolassa ensimmäisen maailmansodan seurauksena, Shituwa muutti Lounais-Afrikan puolelle. Hän oli tuosta lähtien, jo ennen pappisvihkimystään Oukwanyaman kirkon kantavia voimia. Shituwa hoiti tuolloin eteläisen Oukwanyaman länsiosaa, kun taas itäisestä osasta piti huolta Wilhelm Kafita. Ilmeisesti he hoitivat alueen seurakuntia riippumatta siitä, olivatko asukkaat Angola vai Lounais-Afrikan puolella. Suomalaiset perustivat tälle alueelle, Lounais-Afrikan puolelle ensimmäisen lähetysaseman, Engelan, vasta 1921.

Vuonna 1918 Shituwa joutui Omafossa Lounais-Afrikan puolella tekemisiin katolisen lähetyssaarnaajan kanssa. Tämä oli ilmaantunut paikalle ja halusi kastaa ihmisiä. Shituwa epäröi, ja kun sitten katolinen isä olisi halunnut kokonaisen punnan jokaisesta kastetusta, Shituwan oli helppo vastata kieltävästi tämän isän tarjoukseen. Näin tämä pappi sai jatkaa matkaansa tyhjin toimin.

Vuonna 1921 Shituwa avusti suomalaista August Hännistä Engelan lähetysaseman perustamisessa. Hän osoitti uudelle asemalle paikan pari kilometriä Omafon länsipuolella olevan laajan laakson (oshanan) vastarannalta, jossa maa on hieman ylevämpää kuin ympäristössä.

Vuonna 1922 Shituwa aloitti opintonsa Oniipan seminaarin pappisluokalla. Saatuaan pappisvihkimyksen Shituwa toimi pappina kotiseudullaan Endolassa, joka muodosti Engelan kappeliseurakunnan 30 km Engelasta lounaaseen. Sinne vihittiin kirkko vuonna 1927. Kirkonkirjoista pidettiin kuitenkin tässä vaiheessa huolta Engelassa.

1950-luvun lopulla Shituwa oli “korkeasta iästään huolimatta säilynyt henkisesti harvinaisen virkeänä ja paloi halusta palvella edelleenkin evankeliumin asiaa”, kirjoittaa hänestä Elias Pentti vuonna 1958.

Shituwa oli naimisissa kolme kertaa, ensin Katrina kaShikongon kanssa, sitten Hulde yaAmitin kanssa, joka kuoli vuonna 1921, ja viimeiseksi Miriam gaHamunyelan kanssa, jonka kanssa hänet vihittiin vuonna 1921.

## Lähteet
*
*
*

### Viitteet
Nabot Manasse

**Nabot Manasse** tai **Nabot Shiyoma** (s. Ambomaa, Saksan Lounais-Afrikka – 30. tammikuuta 1958) oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki 27. syyskuuta 1925 Oniipassa Ambomaalla papiksi Tampereen piispan antamalla valtuutuksella.

Manassen syntymäaikaa ei tiedetä. Hänet kastettiin 25. joulukuuta 1908.

Manasse opiskeli Oniipan seminaarissa vuosina 1922–1925. Hän työskenteli pappina Onayenassa vuosina 1925–1950 ja 1953–1958 ja Okankolossa vuosina 1950–1953.

Manasse oli naimisissa kahdesti, ensin Helena yaKalundukan kanssa vuosina 1909–1933 ja sitten Kristina kaNambulin kanssa vuodesta 1933. Hänellä ei ollut lapsia.

## Lähteet
*
*
*

### Viitteet
Juuso Ngaikukwete

**Juuso Amuaalua (Hamalwa) Ngaikukwete** (n. 1873 Oukwanyama, Ambomaa, Portugalin Länsi-Afrikka – 17. kesäkuuta 1955) oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki 27. syyskuuta 1925 Oniipassa Ambomaalla papiksi Tampereen piispan antamalla valtuutuksella.

Ngaikukweten vanhemmat olivat Ngaikukwete yaShimupeni and Mwalungilange yUugwanga. Hänet kastoi saksalainen lähetyssaarnaaja Friedrich Meisenholl Oukwanyamassa. Ngaikukwete kävi koulua Oniipassa vuosina 1918–1920, ja vuosina 1922–1925 hän opiskeli Oniipan pappisseminaarissa. Hän työskenteli pappina Oshitayissa vuosina 1925–1934 ja Oshigambossa vuosina 1934–1955.

Ngaikukwete oli naimisissa Mwaalwa Maria gaShelungun (s. 1899) kanssa. Heillä oli yksi poika.

## Lähteet
*
*
*

### Viitteet
Obadja Iihuhua

**Uushunga Obadja Iihuhua** (n. 1875, Omapale, Ondonga, Ambomaa, Saksan Lounais-Afrikka — 10. kesäkuuta 1940) oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki 27. syyskuuta 1925 Oniipassa Ambomaalla papiksi Tampereen piispan antamalla valtuutuksella. Myös hänen veljensä Sakeus Iihuhua vihittiin samalla kertaa papiksi.

Iihuhua kävi koulua Oniipassa vuosina 1916–1919 ja opiskeli samassa paikassa pappisseminaarissa vuosina 1922–1925. Hän työskenteli Oniipan koulussa vuosina 1920–1921, ja pastorina hän työskenteli Uukwaluudhissa vuonna 1925 ja Uukolonkadhissa vuosina 1926–1940.

Iihuhua meni vuonna 1925 naimisiin Maria gaNepundon (s. 1906) kanssa. He saivat kaksi poikaa ja kolme tytärtä.

## Lähteet
*
*
*

### Viitteet
Gideon Iitula

**Gideon Kagwedha Iitula** (n. 1887 Amuteya, Onyaana, Ondonga, Ambomaa, Saksan Lounais-Afrikka – 2. tammikuuta 1971) oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki 27. syyskuuta 1925 Oniipassa Ambomaalla papiksi Tampereen piispan antamalla valtuutuksella.

Iitula syntyi noin vuonna 1887. Hänen vanhempansa olivat Iitula yIipinge yaNashongo shaKambonde ja Amunyela Eva lyaMutota. Hänet kastettiin 25. tammikuuta 1902. Hän kävi koulua Oniipassa vuosina 1913–1916, minkä jälkeen hän opiskeli papiksi Oniipan pappisseminaarissa vuosina 1922–1925. Hän työskenteli opettajana Oshigambossa vuosina 1916–1918 ja Uukolonkadhissa vuosina 1918–1920. Pastorina hän työskenteli Omusitagongalossa, Oshigambossa, Onesissa, Oniipassa and Onayenassa.

Iitula oli naimisissa kahdesti. Ensimmäinen vaimo oli Helena yaNembundu, jonka kanssa hän meni naimisiin noin vuonna 1909, ja toinen vaimo oli Hilda yaFilippus. Ensimmäisestä avioliitosta hänellä oli yhdeksän lasta ja toisesta kaksi poikaa ja kaksi tytärtä.

## Lähteet
*
*
*

### Viitteet
Littlest Pet Shop (vuoden 2012 televisiosarja)

**Littlest Pet Shop** on vuonna 2012 alkanut yhdysvaltalais-kanadalainen lasten animaatiosarja, joka perustuu Hasbron Littlest Pet Shop- ja Blythe-leluihin. Sarjaa tuottaa Hasbro Studios.

Sarjassa seurataan Blythe-tytön elämää. Hän tutustuu jo ensimmäisessä jaksossa Littlest Pet Shop -lemmikkikaupassa eläviin eläimiin ja saa tietää ymmärtävänsä eläimien puhetta.
Logitech G27

**Logitech G27** on simulaatiopeleihin suunniteltu elektroninen rattiohjain tietokoneelle, PlayStation 2:lle ja PlayStation 3:lle. Se käyttää USB-liitäntää ja perustuu edelliseen Logitech G25 -rattiohjaimeen, lisänä muutamia uudistuksia, sisältäen vinon hammastuksen käytön G25:n suoran hammastuksen sijaan.

## Tekniset tiedot
* Ohjauspyörä:
** 270&nbsp;mm, nahkapäällysteinen ratti
** Kierto säädettävissä 900 asteeseen asti.
** 2 force feedback -moottoria
** Yhdet vaihteet moottoreiden ja ratin välissä välyksettömällä suunnittelulla.
** 2 ohjauspyörän vaihteenvalitsinta
** 6 painiketta
** Kahden moottorin force feedback vinolla hammastuksella, joka synnyttää vähemmän ääntä kuin G25 ja lupailee parempaa ohjattavuutta.
* Polkimet ruostumattomasta teräksestä, sisältäen:
** kaasun (kevyt jousi)
** jarrun (raskas jousi)
** kytkimen (keskiraskas jousi)
** Mattogrippi, joka pitää polkimet paikallaan pelatessa.
* Vaihteisto:
** 8 painiketta
** D-pad
** Vaihdekeppi kuusivaihteisella H-kaaviolla. Peruutusvaihde valitaan painamalla vaihdekeppi pohjaan ja vaihtamalla kuudennelle vaihteelle.
** Toisin kuin edeltävässä G25:ssä, G27:ssä voidaan käyttää vain kuusivaihteista tilaa, sillä vaihteisto ei sisällä valitsinta, jolla voitaisiin kytkeä sequentaalivaihteisto käyttöön. Vaihtamisääni on kehittynyt ja tuottaa vähemmän ääntä.

## Katso myös
* Ohjauspyörä
* Ajopeli
* Simulointi

## Lähteet

## Aiheesta muualla
* 
*